KOMISIJOS REGLAMENTAS (EB) Nr. 1962/2006 
2006 m. gruodžio 21 d. 
dėl Bulgarijos stojimo į Europos Sąjungą akto 37 straipsnio taikymo 
EUROPOS BENDRIJŲ KOMISIJA, 
atsižvelgdama į Europos bendrijos steigimo sutartį, atsižvelgdama į Bulgarijos ir Rumunijos stojimo į Europos Sąjungą sutartį, ypač į jos 4 straipsnio 3 
dalį, 
atsižvelgdama į Bulgarijos ir Rumunijos stojimo į Europos Sąjungą aktą, ypač į jo 37 straipsnį, kadangi: (1) Bulgarijos ir Rumunijos stojimo akto 37 straipsnyje nustatyta, kad Komisija gali imtis 
apsaugos priemonių, jei Bulgarija neįvykdo stojimo derybose prisiimtų įsipareigojimų bet 
kurioje sektorių politikoje, susijusioje su tarpvalstybinį poveikį turinčia veikla, ir tai labai sutrikdo vidaus rinkos veikimą arba sukelia realų tokio sutrikdymo pavojų; egzistuoja realus pavojus, kad Bulgarijai neįvykdžius savo įsipareigojimų laikytis nustatytų reglamentų bus labai sutrikdytas oro transporto vidaus rinkos veikimas. 
(2) Remdamasi EB sutarties 80 straipsniu, Bendrija priėmė bendrą oro transporto politiką, 
įskaitant taisykles, kuriomis nustatoma oro transporto paslaugų vidaus rinka
1, ir bendrąsias 
taisykles, kuriomis siekiama užtikrinti ir išlaikyti vienodai aukštą civilinės aviacijos saugos lygį Europoje
2. Ir vienos, ir kitos taisyklės daro tiesioginę įtaką oro transporto paslaugų 
teikimui tarp valstybių narių.  
(3) Stojimo derybose Bulgarija įsipareigojo nuo stojimo į Europos Sąjungą datos visiškai taikyti 
Bendrijos taisykles oro transporto srityje. 
(4) Po to, kai 2005 m. balandžio 25 d. buvo pasirašyta Stojimo sutartis, 2005 m. gegužės 16–20 
d. Europos aviacijos saugos agentūros (EASA) atstovai lankėsi Bulgarijos civilinės aviacijos 
                                                 
1 OL L 240, 199 2 8 24, p . 1– 7 , 199 2 m. liepos 23 d. Ta ryb os regla me nta s (EEB) Nr. 2 4 07/92 dėl oro vežė jų 
licencijavi m o, 1992 m.  liep os 23 d. Ta rybos re gla m ent as (EEB) Nr. 2408/ 92 dėl Bendrijos or o vežėjų 
pateki mo į Bendrijos vidau s oro maršr ut us ( O L L 240, 1992 8 24, p . 8–1 4 ) ir 19 92 m. liepos 23 d. Ta rybos 
regla me nta s (EEB) Nr. 240 9/9 2 dėl or o susisie ki m o paslau g ų kai n ų ir tarif ų ( OL L 240, 19 92 8 24, p. 1 5 ). 
2 OL  L  240, 2002 9 7, p. 1– 2 1, 2002 m. l iepos 15 d. Euro pos Parlame nto ir  Tarybos re gla m enta s (EB) Nr. 
1592/2 002 dėl bendrųjų tais y kli ų civ ili nės a viacijos srit yje ir įsteig iant is E uropos aviacijos sau gos a gent ūrą, iš  dalies pakeista s Re gla m ent u (EB) Nr.  16 43/2 003 ( OL L 245, 200 3 9  29,  p. 7–9 )  i r  R e g l amen tu  ( E B )  N r .  
1701/2 003  ( OL L 243,  20 03 9  27, p.  5– 5 ). L 408/8 LT Europos Sąjungos oficialusis leidinys 2006 12 30
administracijoje (CAA) ir tikrino jos gebėjimą taikyti Bendrijos teisės reikalavimus ir 
Jungtinės aviacijos administracijos (JAA) standartus aviacijos saugos srityje. Per vizitą nustatyta didelių ir nuolatinių trūkumų, susijusių su Bulgarijos CAA administraciniais gebėjimais užtikrinti reikiamą saugos priežiūrą įgyvendinant Bendrijos reikalavimus dėl tinkamumo skraidyti ir orlaivių techninės priežiūros sertifikavimo.  
(5) Atsižvelgiant į rimtus trūkumus, kuriuos nustatė EASA ir JAA, 2005 m. spalio mėn. 
Bulgarijai atsisakyta suteikti abipusį pripažinimą atitinkamose JAA sistemos saugos srityse.  
(6) Komisija atsižvelgė į EASA nuomonę, kad 2005 m. spalio bei lapkričio mėn. ir 2006 m. 
gegužės mėn. Bulgarijos CAA pateiktų korekcinių veiksmų kokybė yra nepakankama.  
(7) 2006 m. rugsėjo 26 d. Komunikate dėl Bulgarijos ir Rumunijos pasirengimo ES narystei
3 
Komisija patvirtino tolesnę Bulgarijos pažangą besirengiant narystei, tačiau nurodė ir keletą susirūpinimą keliančių sričių (įskaitant aviacijos saugą), kuriose Komisija imsis atitinkamų priemonių tinkamam vidaus rinkos veikimui užtikrinti, nebent Bulgarija imtųsi reikiamų korekcinių veiksmų. 
(8) Komisija savo komunikate pareikalavo, kad Bulgarija, norėdama laikytis atitinkamų 
Bendrijos aviacijos saugos taisyklių ir pašalinti visus trūkumus saugos srityje, pateiktų korekcinių veiksmų planą ir įgyvendintų jį per nustatytą laiką, glaudžiai bendradarbiaudama su EASA ir jos prižiūrima. Pranešime paskelbta apie EASA ketinimą prieš Bulgarijos stojimą surengti dar vieną patikrinimą ir įvertinti šio plano įgyvendinimą. Komisijos komunikate nurodyta, kad Komisija savo iniciatyva arba kurios nors valstybės narės prašymu gali apriboti Bulgarijos patekimą į vidaus aviacijos rinką, jei Bulgarija nesiims reikiamų korekcinių veiksmų, ir kad Bulgarijoje registruotiems orlaiviams, neatitinkantiems ES civilinės aviacijos saugos taisyklių, gali būti taikomos atitinkamos apsaugos priemonės.  
(9) Atsižvelgiant į Komisijos komunikatą, EASA buvo paprašyta atlikti Bulgarijos CAA 
patikrinimą. Patikrinimas surengtas 2006 m. lapkričio 27 – gruodžio 1 d.; juo siekta įvertinti, ar Bulgarijos civilinės aviacijos administracija yra pasirengusi bendrųjų taisyklių aviacijos saugos srityje, kurios Bulgarijoje įsigalios 2007 m. sausio 1 d., įgyvendinimui, ir įvertinti pažangą įgyvendinant korekcinių veiksmų planus, kuriuos po pirmojo EASA vizito pateikė minėtoji administracija per vizitą nustatytiems trūkumams saugos srityje pašalinti. 
(10) EASA parengtoje patikrinimo ataskaitoje patvirtinti anksčiau nustatyti trūkumai, susiję su 
Bulgarijos CAA administraciniais gebėjimais užtikrinti reikiamą saugos priežiūrą įgyvendinant Bendrijos reikalavimus dėl tinkamumo skraidyti ir orlaivių techninės priežiūros sertifikavimo, ir daroma išvada, kad nuo Stojimo akto įsigaliojimo datos Bulgarijos CAA nesugebės užtikrinti, kad būtų laikomasi Reglamento Nr. 1592/2002 ir jo įgyvendinimo taisyklių, Komisijos reglamentų 1702/2003
4 ir 2042/20035. 
                                                 
3 Ko misijos ko m u ni katas COM (200 6) 5 49, 200 6 m. ru gsėjo 26 d. 
4 OL L 243, 200 3 9  27,  p.  6– 79 , 200 3 m. rug sėjo 2 4 d.  Komi sijos regla me ntas (EB) Nr. 1 7 02/200 3, nustatan tis  
orlaivio tin ka m u m o s kraid yti i r orlaivio bei susiju sių jo ga m i nių, dali ų ir prietais ų ti nka m u mo na udoti aplin kos 
atžvil gi u paž y mėji m ų išda vi m ą bei pro jektavi mo ir ga m ybi ni ų organ izacijų sertifi ka v i mą į gyve n d in an č i a s  
tais y kle s, iš dalies pakeis tas Ko misijos regla m en tu Nr. 381/2005  (OL L 61, 200 5 3  8,  p. 3– 3) ir Komis ijos  
regla me nt u Nr. 706/20 06 ( OL L 122, 2 006  5 9 , p. 16– 16).  2006 12 30 LT Europos Sąjungos oficialusis leidinys L 408/9
(11) Atsižvelgiant į tai, kad Bulgarija nesugebėjo įgyvendinti savo įsipareigojimų ir užtikrinti, 
kad nuo Stojimo sutarties įsigaliojimo datos būtų laikomasi Reglamento (EB) Nr. 1592/2002 
ir jo įgyvendinimo taisyklių, turėtų būti numatyta netaikyti abipusio pripažinimo Bulgarijos CAA išduodamiems sertifikatams, kaip nustatyta Reglamento (EB) Nr. 1592/2002 8 ir 57 straipsniuose. 
(12) Neapribojus Bulgarijos galimybių patekti į Bendrijos vidaus rinką, gali būti iškreipta 
konkurencija tarp vežėjų, kuriems licencijos išdavė kitos valstybės narės, ir vežėjų, kuriems licencijas išdavė Bulgarija, kadangi Bulgarija nesugebėjo įgyvendinti savo įsipareigojimų ir užtikrinti, kad nuo Stojimo sutarties įsigaliojimo datos būtų laikomasi Reglamento (EB) Nr. 1592/2002 ir jo įgyvendinimo taisyklių. Konkurenciją galėtų iškreipti tai, kad oro vežėjams, kuriems licencijas yra išdavusi Bulgarijos CAA, būtų suteiktos neribotos galimybės naudotis Bendrijos maršrutais, nors tokie vežėjai ir nevykdo visų taisyklių, kuriomis nustatoma oro transporto paslaugų vidaus rinka, reikalavimų, o jų konkurentams tokie reikalavimai ir toliau būtų taikomi. Be to, suteikus tokias galimybes oro vežėjams, kuriems licencijas yra išdavusi Bulgarijos CAA, galėtų padaugėti operacijų, kurias šie vežėjai vykdo į kitas valstybes nares, iš jų ir tokiose valstybėse narėse, o tai sukeltų papildomų pavojų saugai.  
(13) Todėl, siekiant išvengti tokio pavojaus, tikslinga numatyti, kad vežėjai, kuriems licencijas 
yra išdavusios atsakingos Bulgarijos institucijos, Reglamente (EEB) Nr. 2408/92 nebūtų laikomi Bendrijos vežėjais.  
(14) Ši priemonė neprieštarauja jokioms kitoms priemonėms, kurias Komisijai gali tekti priimti 
pagal Reglamentą (EB) Nr. 2111/2005
6,  
PRIĖMĖ ŠĮ REGLAMENTĄ: 
1 straipsnis 
Reglamento (EB) Nr. 1592/2002 8 ir 57 straipsniai netaikomi Bulgarijos civilinės aviacijos administracijos išduotiems sertifikatams.  
2 straipsnis 
Nepaisant Reglamento (EEB) Nr. 2408/92 2 straipsnio b dalies sąlygų, oro vežėjai, kuriems licencijas yra išdavusi Bulgarijos civilinės aviacijos administracija, tame reglamente nelaikomi Bendrijos oro vežėjais.  
                                                                                                                                                                 
 
5 OL L 315,  20 03  11  28 , p . 1 –165,  2 003  m. lapkričio 20 d. Komisijos regla m enta s (EB) Nr.  2 042/2 003  dė l  
orlaivių  nepertrau kia m ojo tin ka m u m o skraid y ti ir  aviac ijos produktų,  dalių  bei prietais ų t inka m u mo  naudoti ir  
šias užduoti s atlie ka nčių  orga nizacijų bei darbuotojų patvirt ini mo, iš dalie s pakei stas Ko m isijos regla m ent u Nr. 
707/20 06 ( OL L 122, 200 6 5 9 , p. 1 7–1 8 ). 
6 OL L 344, 20 05 12 27, p. 1 5– 22, 2 005  m. gruodžio 14 d . Europos Parlame nto ir Tarybos regla m enta s (EB) Nr .  
2111/2 005 dėl or o vežėjų, kur ie ms taiko m as draudi m as  v y k dyt i vei klą Be ndrijo je, Bendri jos sąrašo sudar y mo 
ir oro transporto kelei vi ų i n form av i mo  apie s kr ydį  v y kda nči o oro vežėjo tapatybę bei pa n aiki nant is Direkt y vo s 2004/3 6/EB 9 straipsnį.  L 408/10 LT Europos Sąjungos oficialusis leidinys 2006 12 30
3 straipsnis 
Gavusi tinkamai pagrįstą Bulgarijos prašymą arba savo iniciatyva Komisija bent kartą per dvyliką 
mėnesių nuo šio reglamento įsigaliojimo datos įvertina, ar būtina toliau taikyti šį reglamentą.  
Šis reglamentas įsigalioja Bulgarijos stojimo sutarties įsigaliojimo dieną.  
Šis reglamentas privalomas visas ir tiesiogiai taikomas visose valstybėse narėse. 
Priimta Briuselyje, 2006 m. gruodžio 21 d. 
 Komisijos vardu 
 Jacques BARROT 
 Pirmininko pavaduotojas 2006 12 30 LT Europos Sąjungos oficialusis leidinys L 408/11